સેલ્ફી માટે પ્લાસ્ટિકનો કેટલો ઉપયોગ થાય છે એના પર હજી રિસર્ચનાં કોઈ પેપર પ્રકાશિત નથી થયાં, પરંતુ આ રિસર્ચ કરવા જેવું તો ખરું. અહીં પ્લાસ્ટિકનો અર્થ પ્લાસ્ટિક સ્માઇલ, પ્લાસ્ટિક સ્કિન અને પ્લાસ્ટિક ફીચર્સ છે. એટલે કે સેલ્ફી અથવા ફોટોગ્રાફ્સમાં સારા દેખાય એ માટે યુવાનો કૉસ્મેટિક સજ્ર્યન, ડેન્ટિસ્ટ, ડર્મેટોલૉજિસ્ટની મદદ લઈ રહ્યા છે. માત્ર ફેસબુક અને વૉટ્સઍપ પર ફોટો અપલોડ કરવા માટે લોકો હજારો રૂપિયા ખર્ચી નાખતા હોય તો પછી પોતાના લગ્નના દિવસના ફોટોગ્રાફ્સ માટે તો શું-શું ન કરે એ જ વિચારવું રહ્યું. હવે એવું સાંભળવામાં આવી રહ્યું છે કે લગ્નમાં કપલ સેલ્ફી માટે ખાસ સ્માઇલ મેકઓવર કરાવી રહ્યાં છે. શું છે સ્માઇલ મેકઓવર અને શા માટે એ જરૂરી લાગી રહ્યું છે?